Θεσσαλονίκη, 21/11/2024

**Η Lidl Ελλάς συμμετέχει ενεργά στην αναδάσωση και αποκατάσταση των πληγεισών περιοχών της Βόρειας Εύβοιας**

**Με μία μεγάλη χρηματοδότηση και τη συμμετοχή σημαντικών φορέων, η Lidl Ελλάς υλοποίησε μελέτη αναδάσωσης για την πυρόπληκτη περιοχή της Βόρειας Εύβοιας. Σε συνεργασία με το Αριστοτέλειο Πανεπιστήμιο Θεσσαλονίκης, υπό την αιγίδα και την εποπτεία του Υπουργείου Περιβάλλοντος και Ενέργειας, άνοιξε τον δρόμο στην αναδάσωση της ευρύτερης περιοχής και την αποκατάσταση του περιβάλλοντος.**

Η **Lidl Ελλάς**, με αταλάντευτη δέσμευση στη **βιώσιμη ανάπτυξη** και την **προστασία του περιβάλλοντος**, παραμένει δίπλα στους ανθρώπους της Εύβοιας, αποδεικνύοντας στην πράξη τη συνέπεια στις υποσχέσεις της. Στις **20 Νοεμβρίου 2024**, η πρωτοβουλία της εταιρείας ολοκληρώθηκε με την **εκδήλωση αναδάσωσης** στη **Βόρεια Εύβοια,** η οποία διοργανώθηκεαπό το Υπουργείο Περιβάλλοντος και Ενέργειας, επικεντρωμένη στη φύτευση **Μαύρης Πεύκης** σε πληγείσες περιοχές από τις καταστροφικές πυρκαγιές του 2021, αρμοδιότητας του Δασαρχείου Λίμνης.

Η δράση είναι μέρος του **«Εθνικού Σχεδίου Αναδάσωσης»** και υλοποιείται στο πλαίσιο του **Εθνικού Σχεδίου Ανάκαμψης και Ανθεκτικότητας «Ελλάδα 2.0»**. Πιο συγκεκριμένα, αφορά έκταση εμβαδού **1.340,80 στρεμμάτων στη Βόρεια Εύβοια**, όπου θα φυτευτούν συνολικά **187.000 φυτάρια Μαύρης Πεύκης**, προερχόμενα από το **Δημόσιο Δασικό Φυτώριο της Οργάνης**.

Η Lidl Ελλάς είχε ήδη διαθέσει το ποσό των **500.000 ευρώ** για να στηρίξει την αποκατάσταση αυτών των πολύτιμων οικοσυστημάτων, χρηματοδοτώντας **μελέτες** και **στηρίζοντας δράσεις αναδάσωσης**, **αποκατάστασης του φυσικού περιβάλλοντος**, καθώς και **προστασίας και βέλτιστης διαχείρισης των φυσικών πόρων του τόπου μας**.

Η πρωτοβουλία της εταιρείας αποτελεί μέρος της ευρύτερης στρατηγικής της εταιρείας για την προστασία του κλίματος και εντάσσεται στη **Μελέτη Αναδάσωσης Μαύρης Πεύκης**, υπό την αιγίδα του **Υπουργείου Περιβάλλοντος** και τη συνεργασία του Τμήματος Δασολογίας και Φυσικού Περιβάλλοντος του **Αριστοτελείου Πανεπιστημίου Θεσσαλονίκης**, και συνοδεύεται από έργα αντιδιαβρωτικής και αντιπλημμυρικής προστασίας, με στόχο την αναγέννηση και αποκατάσταση των πυρόπληκτων περιοχών της **Βόρειας Εύβοιας** και των **Αφιδνών Αττικής**. Η **Lidl Ελλάς** πρωτοπορεί για μία ακόμη φορά, αποτελώντας την πρώτη εταιρεία που έχει προχωρήσει σε αυτή την σπουδαία σύμπραξη μεταξύ Δημόσιου και Ιδιωτικού Τομέα, δείχνοντας τον δρόμο προς ένα καλύτερο αύριο και για τις υπόλοιπες επιχειρήσεις.

Η εκδήλωση ξεκίνησε στους Καταρράκτες Δρυμώνα με ενημέρωση από το Υπουργείο Περιβάλλοντος και το Δασαρχείο Λίμνης για το πρόγραμμα αναδάσωσης. Στη συνέχεια, οι συμμετέχοντες επισκέφθηκαν τον χώρο φύτευσης, όπου μαθητές και εργαζόμενοι συμμετείχαν στις εργασίες. Ακολούθησε επίσκεψη στο Απολιθωμένο Δάσος Κερασιάς, όπου ο καθηγητής Νίκος Ζούρος παρουσίασε τις τελευταίες ανακαλύψεις, και η εκδήλωση ολοκληρώθηκε στο Δασικό Χωριό Παπάδων με ενημέρωση για τα έργα αποκατάστασης.

Στην εκδήλωση παρευρέθηκαν ο Γενικός Γραμματέας Δασών, κ. Στάθης Σταθόπουλος, ο Περιφερειάρχης Στερεάς Ελλάδας, κ. Φάνης Σπανός, ο CEO και Πρόεδρος Διοίκησης της Lidl Ελλάς, κ. Martin Brandenburger, ο Πρόεδρος του Σωματείου ΔΙΑΖΩΜΑ, κ. Σταύρος Μπένος , ο Γενικός Διευθυντής Δασών, κ. Ευάγγελος Γκουντούφας, καθώς και στελέχη τοπικών περιβαλλοντικών οργανώσεων, εκπρόσωποι τοπικών αρχών, ακαδημαϊκοί και μαθητές.

Ο **Martin Brandenburger, CEO και Πρόεδρος Διοίκησης της Lidl Ελλάς**, δήλωσε χαρακτηριστικά: «Στη Lidl Ελλάς, η περιβαλλοντική ευθύνη αποτελεί ακρογωνιαίο λίθο της στρατηγικής μας. Η στήριξή μας στις δράσεις αναδάσωσης και αποκατάστασης στις πυρόπληκτες περιοχές της χώρας είναι μία δέσμευση προς τις επόμενες γενιές. Μέσα από τη συνεργασία μας με την Πολιτεία και τους εμπλεκόμενους φορείς, στοχεύουμε να προσφέρουμε ουσιαστικό και διαρκές έργο για τη Βόρεια Εύβοια και τα φυσικά τοπία της Ελλάδας».

Με την πρωτοβουλία αυτή, η **Lidl Ελλάς** ενισχύει την αποστολή της στην εξασφάλιση προϋποθέσεων για ένα πλανήτη με μέλλον. Επιβεβαιώνει για μια ακόμα φορά την προσήλωσή της στην προστασία των οικοσυστημάτων και τις πρωτοβουλίες μετριασμού της κλιματικής κρίσης.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)